Onnellinen Mankola – Olet vastuussa ympäristöstäsi!

Yhteistyötä Mankolan koulun ja opettajankoulutuslaitoksen kesken
Joukko luokanopettajaopiskelijoita ideoi vuoden 2015 alussa koulun kasvihuoneen opetuskäyttöä osana opintojaan. Ideointi pohjautuu uuden opetussuunnitelman laaja-alaisen osaamisen teemaan ”Osallistuminen, vaikuttaminen ja kestävän tulevaisuuden rakentaminen” (L7). Pyrkimyksenä on tarjota teemaan monipuolisesti eri oppiaineita, joissa voi hyödyntää kasvihuonetta fyysisenä, psyykkisenä, sosiaalisena, eettisenä, esteettisenä jne. oppimisympäristönä. 
Jo keväällä 2015 opiskelijat toteuttaisivat mielellään osan suunnitelmista parissa luokassa. Syksyllä työtä on tarkoitus jatkaa uusien opiskelijoiden kanssa.
Miten suunnittelussa edetään?
1. Ideapohja esillä opettajanhuoneessa ja jossakin oppilasryhmässä – ideointia suunnitelman pohjalta:
Millaisia vastuullisen toimijan rooleja suunnitelmaan voisi lisätä? Millaista toimintaa tai tehtäväehdotuksia voi liitää erilaisiin oppijan rooleihin? (merkitään tarralapuille)
2. Ideoiden kokoaminen ja suuren kuvion rakentaminen, jossa tehtäväaihiot mukana.

3. Ideoiden kerääminen vielä muutamasta luokasta ja  teemakuvion täydentäminen.

4. Oppijan roolin kokeiluja ja roolisalkun rakentelua muutamassa luokassa.

